Ego, Gaufridus, dominus Sancti-Verani, omnibus ad quos littere presentes pervenerint, in Domino salutem. Notum fieri volo quod ego, divine pietatis intuitu, et in remissionem peccatorum meorum, et pro anima patris et matris mee, donavi sanctimonialibus in cenobio de Crisenon Deo servientibus, unum modium bladi, dimidium ordei, et III sextarios sigali, et III sextarios frumenti in redditibus meis de Basernia, singulis annis percipiendum et perpetuo possidendum. Hoc laudaverunt uxor mea Agnes de Siliniaco, et Hugo, frater meus. Quod ut perpetue stabilitatis robur obtineat, presentem cartam feci notari et sigilli mei impressione roboravi. Actum, anno incarnati Verbi Mº Cº LXXXº IXº, his testibus: Stephano de Petrapertusa; Bernardo, filio Galteri; Gaufrido Isenbardo; Guillelmo de Gissi; Raignardo, filio ejus, et ceteris quampluribus.